stanford-oval/wikipedia huggingface dataset:
David Åslin

| David Åslin |
| --- | --- |

Henkilötiedot
Syntynyt: 26. heinäkuuta 1989 Mora, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  184 cm
Paino:  87 kg
Pelinumero:  24
Pelaajaura
Pääsarjaura:  2012–
Aik. seurat:  Leksands IF (SHL/Allsv.) IF Troja-Ljungby (Allsv.) Växjö Lakers HC (SHL) Rögle BK (SHL) Södertälje SK (Allsv.) Graz 99ers (EBEL) Vienna Capitals (EBEL) HC Vita Hästen (Allsv.) EC Bad Nauheim (DEL2) Ringerike IK (Norja) Marseille (Ranska)
David Åslin (s. 26. heinäkuuta 1989 Mora, Ruotsi) on ruotsalainen jääkiekkoilija, pelipaikaltaan hyökkääjä. Åslin laukoo vasemmalta. Hän on pelannut urallaan myös Ruotsin korkeimmalla sarjatasolla SHL:ssä.
Ura

Åslin debytoi SHL:ssä kaudella 2012–2013 Växjö Lakersin HC:n paidassa. Åslin pelasi Växjössä kaksi kautta kunnes hän siirtyi Leksands IF:n riveihin. Seuraavalla kaudella Åslin edusti Rögle BK:ta.
Seuraavat kaksi kautta Åslin pelasi HockeyAllsvenskanin Södertälje SK:ssa. Kaudella 2019-20 Åslin siirtyi EBEL-liigan Graz 99ersiin, mutta ehti pelata seurassa vain kymmenen ottelua ennen kuin hän siirtyi Vienna Capitalsiin.
Aiheesta muualla

David Åslin The Internet Hockey Databasessa (englanniksi)
Dufferin Roblin

Dufferin Roblin PC, CC, OM, (17. kesäkuuta 1917 - 30. toukokuuta 2010) oli kanadalainen poliitikko Manitoban Progressive Conservative Partyssa. Hän oli myös Kanadan Queen's Privy Councilin jäsen.
Roblin syntyi Winnipegissä ja opiskeli Manitoban sekä Chicagon yliopistoilla. Hän oli Royal Canadian Air Forcessa vuosina 1940–1946.
Roblin toimi Manitoban 16. pääministerinä vuosina 1958–1967 ja sai nimityksen senaattiin vuonna 1978. Hän oli senaatin hallituksenjohtajana vuosina 1984–1986 ja vetäytyi vuonna 1992 saavutettuaan 75 vuoden pakollisen eläkeiän. Hänen suurimpiin saavutuksiinsa kuuluu pääministerikaudellaan rakennetun Red River Floodway-tulvakanavan rakentaminen, joka oli maailman toiseksi suurin maansiirto-operaatio Panaman kanavan jälkeen.
Debbie

| Debbie Lil Debbie |
| --- | --- | --- |

Studioalbumin tiedot
 Äänitetty : 2015–2016
 Julkaistu: 15. heinäkuuta 2016
 Formaatti: CD, digitaalinen lataus
 Tuottaja(t): Lil Debbie Yellow Claw
 Tyylilaji: hip hop, rap
 Kesto: 32.24
 Levy-yhtiö: omakustanne, Lil Beethoven
 Levymerkki: Lil Beethoven
Lil Debbien muut julkaisut
| California Sweetheart, Pt. 2 2014 | Debbie 2016 | XXIII 2017 |
Debbie on laulaja ja räppäri Lil Debbien esikoisalbumi, joka julkaistiin 15. heinäkuuta 2016.
Albumilta julkaistiin single ”Tell Me”, josta kuvattiin myös musiikkivideo. Myöhemmin myös kappaleesta ”F that” julkaistiin kuuluisa video.
Kappaleet

Can’t Sit wit Us – 1.59
Damn – 2.24
Cake Up – 2.20
F That – 3.07
Whoop – 3.42 (feat. Starrah)
My Level – 2.26
Queen – 2.59
Okay – 3.35
Run It – 2.33
Tell Me – 3.32 (feat. Njomza)
Turn Em Out – 3.05
Feel Good – 2.41
I’m On – 3.14
David Černý

David Černý, tšekkiläinen kuvanveistäjä.
David Černý (s. 15. joulukuuta 1967) on tšekkiläinen kuvanveistäjä. Hän herätti huomiota 1991 maalaamalla vaaleanpunaiseksi "Monumentin neuvostoliittolaisille panssarimiehille" Prahan keskustassa.
Hän on tehnyt parodian Damien Hirstin teoksesta The Physical Impossibility of Death in the Mind of Someone Living, jossa hain sijaan formaldehyditankissa ui Saddam Hussein.
Černýn teos Entropa, joka asetettiin näytteille Euroopan neuvoston Justus Lipsius -rakennukseen Brysseliin Tšekin EU-puheenjohtajuuskauden alkaessa 2009, herätti keskustelua ympäri Eurooppaa eri Euroopan maiden stereotyyppisillä kuvauksillaan.
Teoksia

Venceslaus Pyhä ratsastaa kuolleella hevosella
Kiipeäviä vauvoja Žižkovin TV-tornissa
Jättiläisten aamiainen, Bussipysäkin katos Liberec
Ele, David Černý, 21.10.2013, Praha
Praha
Aiheesta muualla

Wikimedia Commonsissa on kuvia tai muita tiedostoja aiheesta .
Duffieldin linna

Rauniot nykytilassaan.
Duffieldin linna on normanniaikaisen linnan raunio Englannin Derbyshiressä. Linnan rakennuttajaksi on mainittu Derbyshiren suurin maanomistaja Henry de Ferrers, ja sen tiedetään periytyneen hänen pojalleen Robertille vuonna 1088.
Ferrers valitsi rakennuspaikaksi Yoredalen kallion, joka kohoaa 23 metriä Derwentjoen yläpuolelle, koska sieltä käsin voi valvoa Makeneyn kahlaamoa. Jo ennen häntä keltit, roomalaiset, anglosaksit ja luultavasti myös viikingit olivat huomanneet paikan strategisen merkityksen ja pitäneet siellä linnaleiriä.
Linnasta löytynyt normanniaikainen puusaavi, nykyisin Derbyn kaupunginmuseossa.
Alkujaan linnassa oli paaluvarustus ja vallihauta. 1200-luvulla linna oli yksi Englannin suurimmista. Sen muurit olivat viisi metriä paksut ja reunustivat noin 33 x 31 metriä laajaa linnoitusta. Kun Robert de Ferres III kapinoi kuningas Henrik III:ta vastaan, kuningasmieliset hävittivät linnan maan tasalle. Nykyisin siitä on jäljellä enää perustukset. National Trust sai sen haltuunsa vuonna 1899.
Vuosina 1885-1887 linnankukkulalla tehtiin arkeologisia kaivauksia. Silloin sieltä löytyi 27 m syvä kaivo, esilinnan jäänteet, veitsiä ja muita kotitaloustarvikkeita, meripihkainen kaulanauha ja pronssinen solki. Eläinten luista voitiin tunnistaa nauta, lehmä, peura, kauris, jänis, sika, koira, kana ja hanhi tai ankka.
Gold (Kissin albumi)

| Gold KISS |
| --- | --- | --- |

Kokoelmalevyn tiedot
 Äänitetty : 1974–1982
 Julkaistu: 2005
 Tyylilaji: Hard rock
 Levy-yhtiö: Universal Music Group
KISSin muut julkaisut
| The Best Of Kiss: The Millennium Collection, Vol. 2 2004 | Gold 2005 | KISS Chronicles 2005 |
Gold on hard rock -yhtye KISSin kokoelmalevy. Levy julkaistiin vuonna 2005 ja se sisältää kahden cd:n verran KISSin singlejä vuosilta 1974–1982. Levyllä soittavat Paul Stanley, Gene Simmons, Ace Frehley, Peter Criss, Eric Carr ja Anton Fig.
Levystä on tehty kaksi versiota, 2004 ja 2005. Mukana on aiemmin videokasettina julkaistu KISS Exposed DVD.
Kappaleet > Levy 1

Strutter – 3.12  (KISS)
Nothin´To Lose – 3.27  (KISS)
Firehouse – 3.18  (KISS)
Deuce – 3.05  (KISS)
Black Diamond – 5.12  (KISS)
Got To Choose – 3.54  (Hotter Than Hell)
Parasite – 3.04  (Hotter Than Hell)
Hotter Than Hell – 3.32  (Hotter Than Hell)
C'mon And Love Me – 3.00  (Dressed to Kill)
She – 4.08  (Dressed to Kill)
Anything For My Baby – 2.34  (Dressed to Kill)
Rock Bottom (live) – 3.47  (Dressed to Kill)
Cold Gin (live) – 6.59  (KISS)
Rock And Roll All Nite (live) – 4.18  (Dressed to Kill)
Let Me Go, Rock´n´Roll (live) – 5.46  (Hotter Than Hell)
Detroit Rock City – 5.17  (Destroyer)
King Of The Night Time World – 3.19  (Destroyer)
Shout It Out Loud – 2.50  (Destroyer)
Beth – 2.48  (Destroyer)
Do You Love Me? – 3.34  (Destroyer)
Kappaleet > Levy 2

I Want You – 3.04  (Rock and Roll Over)
Calling Dr. Love – 3.44  (Rock and Roll Over)
Hard Luck Woman – 3.35  (Rock and Roll Over)
I Stole Your Love – 3.06  (Love Gun)
Love Gun – 3.17  (Love Gun)
Christine Sixteen – 3.15  (Love Gun)
Shock Me – 3.48  (Love Gun)
Makin´Love (live) – 3.15  (Rock and Roll Over)
God Of Thunder (live) – 5.21  (Destroyer)
Tonight You Belong To Me – 4.42  (Paul Stanley)
New York Groove – 3.04  (Ace Frehley)
Radioactive – 2.59  (Gene Simmons)
Dont You Let Me Down – 3.45  (Peter Criss)
I Was Made For Lovin' You – 4.32  (Dynasty)
Sure Know Something – 4.03  (Dynasty)
Shandi – 3.37  (Unmasked)
Talk To Me – 4.05  (Unmasked)
A World Without Heroes – 2.42  (Music from "The Elder")
Nowhere To Run – 4.32  (Killers)
I´m A Legend Tonight – 3.59  (Killers)
Aiheesta muualla

Gold (Kissin albumi) Discogsissa. (englanniksi)
David von Krafft

David von Krafft (1655–1724) oli ruotsalainen taidemaalari. Nuorena hän asui Hampurissa, mutta vuonna 1675 hän muutti Ruotsiin, missä hänen enonsa David Klöker Ehrenstrahl opetti häntä. Itse von Kraft opetti piirustusta kuningatar Hedvig Eleonooralle, jonka tehtävänannosta hän maalasi muotokuvia ja kopioi tunnettuja taideteoksia hoveissa eri puolilla Eurooppaa. Vuonna 1697 von Krafft nimitettiin hovimaalariksi, ja vuonna 1719 hänet aateloitiin. Hän maalasi enimmäkseen intiimimmin ja vähemmän juhlallisesti kuin Ehrenstrahl, jonka kuoleman jälkeen von Krafft sai entistä merkittävämmän aseman Ruotsin muotokuvamaalauksessa. Hän maalasi muotokuvia erityisesti Kaarle XII:sta sekä tämän omaisista ja sotapäälliköistä. Henkilökuvauksissa varsinkin naisten kohdalla von Krafftin taiteelle on tyypillistä tietty aristokraattinen rauhallisuus ja hienostuneisuus. Von Krafftin maalaamat muotokuvat tuovat ilmi uusia ihanteita. Muotokuvien lisäksi von Krafft maalasi ainakin eläin- ja metsästysaiheisia töitä. Hänen teoksiaan on ollut myös Sinebrychoffin kokoelmissa, esim. Kaarle XII:n muotokuva.
Maalauksia

Kaarle XII
Kaarle Fredrik
Adam Ludwig Lewenhaupt
Aiheesta muualla

Wikimedia Commonsissa on kuvia tai muita tiedostoja aiheesta .
David von Krafft Europeanassa
Don’s Plum

| Don’s Plum |
| --- | --- |

Ohjaaja:  R.D. Robb
Käsikirjoittaja:  R. D. Robb
Säveltäjä:  Blake Soper
Kuvaaja:   Steve Adcocka  Brian Bellamy 
Pääosat:   Leonardo Di Caprio  Tobey Maguire  Kevin Connolly 
Valmistustiedot
Valmistusmaa:  Yhdysvallat
Tuotantoyhtiö:  Zentropa
Ensi-ilta:   2001-02-1010. helmikuuta 2001 (Berliinin elokuvajuhlat)  
Kesto:  89 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Don’s Plum on vuonna 2001 ensi-iltansa saanut yhdysvaltalainen pienen budjetin draamaelokuva (niin sanottu indie-elokuva). Elokuvassa seurataan joukkoa losangelesilaisia nuoria, jotka tapaavat joka viikko paikallisessa kahvilassa ja puhuvat elämästään.
Mustavalkoinen elokuva kuvattiin vuosina 1995–1996. Elokuvan pääosaesittäjät Leonardo DiCaprio ja Tobey Maguire kuitenkin estivät elokuvan esittämisen eikä se koskaan päätynyt yhdysvaltalaisiin elokuvateattereihin. Heidän mukaansa elokuva oli verrattavissa näyttelijöiden työpajaan, eikä sitä ollut tarkoitettu teatterilevitykseen. Lopulta asiasta päästiin sovintoon, kun elokuvan julkinen levitys kiellettiin Pohjois-Amerikassa.
Elokuva esitettiin ensimmäisen kerran Berliinin elokuvajuhlilla 10. helmikuuta 2001.
Näyttelijät

| 0 | 1 | 2 |
| --- | --- | --- |
|  Amber Benson  | … |  Amy   |
|  Scott Bloom  | … |  Brad   |
|  Kevin Connolly  | … |  Jeremy   |
|  Leonardo DiCaprio  | … |  Derek   |
|  Jenny Lewis  | … |  Sara   |
|  Tobey Maguire  | … |  Ian   |
|  Heather McComb  | … |  Constance   |
|  Meadow Sisto  | … |  Juliet   |
|  Marissa Ribisi  | … |  Tracy   |
|  Jeremy Sisto  | … |  Bernard   |
Aiheesta muualla

Don’s Plum Internet Movie Databasessa (englanniksi)
Dead Rising 2

| Dead Rising 2 |
| --- | --- |

Kehittäjä:  Capcom Blue Castle Games
Julkaisija:  Capcom
Jakelija:  Steam, Humble Store, Microsoft Store ja PlayStation Store
Tuottaja:  Keiji Inafune
Pelisarja:  Dead Rising
Julkaistu:   24. syyskuuta 2010 EU 24. syyskuuta 2010 NA 28. syyskuuta 2010 JP 30. syyskuuta 2010 Windows EU 28. syyskuuta 2010 
Lajityyppi:  avoin pelimaailma, toimintaseikkailupeli
Pelimuoto:  yksinpeli, moninpeli
Ikäluokitus:  CERO: Z (alkaen 18 vuotta)  ESRB: Alkaen 17 vuotta  PEGI 18 
Alusta:  PlayStation 3, Xbox 360, Microsoft Windows
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Dead Rising 2 on Capcomin kehittämä ja julkaisema toimintaseikkailupeli. Se julkaistiin vuonna 2010 PlayStation 3:lle, Xbox 360:lle ja Microsoft Windowsille. Pelin tarina sijoittuu viisi vuotta edellisen pelin tapahtumien jälkeen. Tapahtumapaikka on kuvitteellinen Fortune City, jonka esikuvana toimi Las Vegas. Pelissä voi käyttää monenlaisia esineita aseina.
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Game Revolution: B+
IGN: 8.0/10
Pelit: 84
Esineiden yhdistely aseiksi sai kehuja arvosteluissa.
Aiheesta muualla

Dead Rising 2 MobyGamesissa (englanniksi)
Debbie Ferguson-McKenzie
Ennätykset

100 metrin juoksu: 10,91 (2002)
200 metrin juoksu: 22,19 (1999)
400 metrin juoksu: 53,30 (2001)
Einar Mindedal Rasmussen

| Mitalit> Maa:   Tanska. Olympialaiset  | Mitalit> Maa:   Tanska. Olympialaiset  | Mitalit> Maa:   Tanska. Olympialaiset  | Maa:   Tanska>  |
| --- | --- | --- | --- |
|  Hopeaa | Amsterdam 1928 | arkkitehtuuri |  |
Einar (Ejnar) Mindedal Rasmussen (19. kesäkuuta 1892 Ollerup Fyn – 23. joulukuuta 1975) oli tanskalainen arkkitehti.
Rasmussen osallistui vuoden 1928 Amsterdamin olympialaisiin, joissa hänet palkittiin hopeamitalilla arkkitehtuurissa teoksellaan Ollerupin uima-allas.
Einar Mattsson

Einar Wilhelm Mattsson (14. joulukuuta 1892 Turku – 10. marraskuuta 1953 Turku) oli suomalainen yrittäjä ja yritysjohtaja, joka sai kauppaneuvoksen arvonimen.
Mattssonin vanhemmat olivat ylikonemestari Fredrik Wilhelm Mattsson ja Anna-Lisa Forsberg ja puoliso vuodesta 1918 Sylvia Emelie Josefson. Mattsson kävi keskikoulun ja opiskeli ruotsinkielisessä reaalilyseossa Turussa 1904–1905. Ruotsinkielisestä kauppaoppilaitoksesta hän valmistui siellä 1911. Mattsson teki opintomatkoja Venäjälle ja Itä- ja Keski-Eurooppaan. Hän oli Edvard Åströmin omistaman Åström & Co Ab:s Borst & Penselfabrikin konttoristi 1911–1916 ja edustaja 1916–1918, Harjateollisuus Oy:n perustajaosakas, toimitusjohtaja ja johtokunnan puheenjohtaja 1919–1924 ja Yhtyneiden ja Harja- ja Sivellintehtaiden osakas, toimitusjohtaja ja johtokunnan puheenjohtaja vuodesta 1924. Hänellä oli myös useita luottamustehtäviä. Kauppaneuvoksen arvonimen Mattsson sai 1950.
Goran Bezina

| Goran Bezina |
| --- | --- |

Henkilötiedot
Syntynyt: 21. maaliskuuta 1980 (ikä 44) Split, Kroatian ST, Jugoslavia
Kansalaisuus:   Sveitsi  Kroatia
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  100 kg
Pelinumero:  57
Pelaajaura
Pääsarjaura:  1997–2022
Aik. seurat:  Villars HC (Sveitsi I) Fribourg-Gottéron (NLA) Springfield Falcons (AHL) Phoenix Coyotes (NHL) EC Salzburg (EBEL) Medveščak Zagreb (KHL) Genève-Servette HC (NLA)
NHL-varaus:  234. varaus, 1999 Phoenix Coyotes
.Goran Bezina (s. 21. maaliskuuta 1980 Split, Kroatian ST, Jugoslavia) on uransa lopettanut sveitsiläis-kroatialainen jääkiekkopuolustaja. Elite Prospects -sivuston Ulf Anderssonin mukaan isokokoinen Bezina on all around -puolustaja, joka tekee jäällä monia asioita hyvin, on hyvän laukauksensa ansiosta käyttökelpoinen ylivoimapelaaja ja käyttää kokoaan fyysiseen peliin. Häneltä löytyy myös johtajuutta ja Bezina onkin toiminut peräti kymmenen kautta aiemman seuransa, NLA-joukkue Genève-Servette HC:n kapteenina.
Bezina on kauden 2016–2017 jälkeen Genève-Servette HC:n seurahistorian toiseksi eniten runkosarjaotteluita (541) pelannut sekä eniten teho- (324) ja syöttöpisteitä (226) tehnyt ja eniten jäähyminuutteja (686) kerännyt pelaaja. Hän on myös joukkueen seurahistorian kärjessä pudotuspelien/karsintasarjan ottelu- (108), piste- (63), maali- (18), syöttö- (45) ja jäähytilastossa (191).
Ura > Maajoukkueura

Bezina edusti Sveitsiä Torinon olympiakisoissa 2006 sekä niiden karsinnoissa, jolloin hän jakoi joukkueensa sisäisen tehotilaston voiton Ivo Rüthemannin ja Thomas Zieglerin kanssa lukemalla +3. Bezina pelasi myös MM-kilpailuissa vuosina 2001, 2003, 2004, 2005, 2006, 2007, 2008, 2009, 2010, 2011 ja 2012. Vuoden 2005 turnauksessa hänet valittiin Valko-Venäjää vastaan pelatun jatkosarjaottelun päätteeksi Sveitsin ottelun parhaaksi pelaajaksi. Vuoden 2011 turnauksessa Bezina toimi Sveitsin varakapteenina. Hän voitti vuoden 2012 turnauksen jäähypörssin 29 minuutillaan.
Bezina pelasi myös alle 20-vuotiaiden MM-kilpailuissa vuosina 1999 ja 2000, joista jälkimmäisessä turnauksessa hän voitti Sveitsin sisäisen tehotilaston lukemalla +8. Bezina pelasi myös alle 18-vuotiaiden EM-kilpailuissa vuonna 1998.
Muuta

Bezinan pikkuveli Toni pelaa Sveitsin 1. Ligaa Monthey-Chablais HC:ssä. Hän on aiemmin esiintynyt myös kahdella kaudella Genève-Servette HC:n NLA-joukkueessa.
Tilastot

Bezina Euro Hockey Challengen ottelussa Venäjää vastaan huhtikuussa 2011.
Gold Coast (täsmennyssivu)

Gold Coast tai Kultarannikko voi viitata:
Alueeseen > Afrikassa

Kultarannikko, alue Ghanassa
Alankomaiden Kultarannikko, Alankomaiden siirtomaa
Brittiläinen Kultarannikko, Britannian siirtomaa
Portugalin Kultarannikko, Portugalin siirtomaa
Ruotsin Kultarannikko, Ruotsin siirtomaa
Tanskan Kultarannikko, Tanskan siirtomaa
Alueeseen > Australiassa

Gold Coast, kaupunki Australiassa
Alueeseen > Euroopassa

Côte-d’Or, Ranskan departementti
Liikenteeseen

Gold Coastin lentoasema, julkinen lentoasema Australiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gold Coast”, voi hakea sivunnimihaulla, laajalla sivunnimihaulla tai tekstihaulla.
Delawaren sinetti

Delawaren sinetti (2004–)
Delawaren sinetti on Yhdysvaltain osavaltio Delawaren virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi.
Sinettiin on kuvattu kultaisen kilven molemmin puolin maanviljelijä ja sotilas, heidän yläpuolelleen laiva, ja alapuolelleen nauha, jossa lukee osavaltion motto ”Liberty and Independence” (suom. Vapaus ja itsenäisyys). Sinetin reunoilla lukee ”Great Seal of the State of Delaware” (suom. Delawaren osavaltion suursinetti). Sinetti on otettu käyttöön vuonna 1777, ja sen nykyinen versio hyväksyttiin 29. huhtikuuta 2004.
Muut versiot

Delawaren korkeimman oikeuden sinetti.
Dhi Qar

| Dhi Qar ذي قار, Dhī Qār Thi Qar |
| --- | --- |

 Sijainti
Valtio:  Irak
Hallinto:  
 – hallinnollinen keskus:  Nasiriyya (31.046°N, 46.245°E)
Pinta-ala  ():  12 900 km²
Väkiluku (2013)  ():  1 742 852
HDI (2012):  0,669
Lyhenteet:  
 – ISO 3166:  IQ-DQ
Dhi Qar (arab. ذي قار‎, Dhī Qār) tai Thi Qar (Thi-Qar) on Irakin eteläosassa sijaitseva kuvernementti eli maakunta.  Se kattaa 12 900 neliökilometriä eli 3,0 prosenttia Irakin pinta-alasta. Ennen vuotta 1976 alue tunnettiin Muntafiqin kuvernementtina.
Maakunnan väkiluku oli vuoden 1997 väestönlaskennassa 1 184 796. Vuonna 2013 asukkaita arvioitiin olevan 1 742 852 (5,5 % Irakin väestöstä). Väestöstä 62,9 prosenttia asui kaupungeissa ja 37,1 prosenttia maaseudulla.
Kuvernementti jakautuu viiteen piirikuntaan:
al-Chibayish (5 % väestöstä),
Nasiriyya (37 %),
ar-Rifai (ar-Rifa’i, 21 %),
ash-Shatra (22 %), ja
Suq ash-Shoyokh (15 %).
Kuvernementin pääkaupunki on Nasiriyya (‏الناصري, Nasiriya, Nassriya, an-Nasiriyya, an-Nāṣiriya). Se sijaitsee Eufratjoen rannalla, linnuntietä noin 305 kilometriä Irakin pääkaupunki Bagdadista eteläkaakkoon.
Kuvernementti on eräs Irakin vähiten kehittyneimpiä alueita. Talouselämä pohjautuu paljonti maatalouteen, kuten taatelin, puutarhatuotteiden ja viljan viljelyyn, vesikasvatukseen sekä karjatalouteen. Seudun soiden laajamittainen kuivaus 1980-luvulla muutti suuresti maataloustuotantoa ja elinoloja, mutta kalankasvatus ja riisinviljely ruokkii yhä osan väestöstä. Vuonna 2011 maakunnan asukkaista 37,8 % oli kansallisen köyhyysrajan alapuolella eli tuli toimeen alle 2,5 dollarilla päivässä. Köyhyys keskittyi erityisesti maakunnan pohjoisosiin.
Aiheesta muualla

Kuvia tai muita tiedostoja aiheesta Dhi Qar Wikimedia Commonsissa
Irakin maakunnat
Anbar
Babil
Bagdad
Basra
Dahuk
Dhi Qar
Diyala
Erbil
Halabja
Karbala
Kirkuk
Maysan
Muthanna
Najaf
Ninawa
Qadisiyya
Salah al-Din
Sulaimaniyya
Wasit
Diktaattori (täsmennyssivu)

Diktaattori voi tarkoittaa seuraavia:
diktaattori, yksinvaltias
Diktaattori, Charles Chaplinin elokuva vuodelta 1940
Diktaattori, elokuva vuodelta 2012, jossa näyttelee elokuvan myös käsikirjoittanut Sacha Baron Cohen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diktaattori”, voi hakea sivunnimihaulla, laajalla sivunnimihaulla tai tekstihaulla.
Dráman arkeologinen museo

| Dráman arkeologinen museo Αρχαιολογικό Μουσείο Δράμας |
| --- | --- |
 Dráman arkeologinen museo.
Tyyppi:  arkeologinen museo
Sijainti:  Dráma, Itä-Makedonia ja Traakia, Kreikka
Perustettu:  1999
Koordinaatit:  41°8′53″N, 24°8′36″E
 fiDráman arkeologinen museo 
   
Dráman arkeologinen museo (kreik. Αρχαιολογικό Μουσείο Δράμας, Archaiologikó Mouseío Drámas) on arkeologinen museo Dráman kaupungissa Kreikassa. Se esittelee kaupungista ja sen lähiympäristöstä löydettyä arkeologista aineistoa.
Museo avautui vuonna 1999. Museorakennuksen rakennutti Dráman kunta, jonka jälkeen se lahjoitettiin Kreikan valtiolle.
Kokoelmat

Museon kokoelmiin kuuluu esineitä paleoliittiselta kivikaudelta jälkibysanttilaiselle ajalle ja aina siihen saakka, kun Dráma liitettiin Kreikkaan vuonna 1913. Varhaisimmat löydöt ovat Angítis-joen luolasta noin ajalta 50000 eaa. Esihistoriallisen ajan kokoelmiin kuuluu myös keramiikkaa, työkaluja, aseita ja koruja neoliittiselta kaudelta Sitagroín ja Arkadikóksen asutuksista ajalta 6000–4000 eaa.; pronssikaudelta mm. Potámista ja Exochísta; sekä varhaiselta rautakaudelta.
Antiikin ajalta museon kokoelmiin kuuluu muun muassa attikalaista keramiikkaa 500- ja 400-luvuilta eaa.; veistoksia, mukaan lukien marmorinen Dionysoksen rintakuva, joka on varhaisin osoitus kyseisestä kultista alueella; sekä roomalaisen ajan löytöjä pääosin Filippoin kaupungista sekä muun muassa Gramménista, josta on löydetty suurikokoinen Tiberius Claudius Maximuksen hautakivi. Kokoelmiin kuuluu myös varhaiskristillisen ajan keramiikkaa, jalokiviä ja rahoja; osmanivallan aikaisia ikoneita ja rahoja; jälkibysanttilaisen ajan kirkkojen osia; sekä valokuvia Dráman kaupungista 1800-luvun lopulta ja 1900-luvun alusta.
Astioita varhaiselta pronssikaudelta.
Kypärä varhaiselta rautakaudelta.
Dionysoksen rintakuva.
Tiberius Claudius Maximuksen hautakivi, Gramméni.
Varhaiskristillisen ajan koristeosia rakennuksista.
Aurinkokellon osa vuodelta 1069.
Aiheesta muualla

Kuvia tai muita tiedostoja aiheesta Dráman arkeologinen museo Wikimedia Commonsissa
Diana Bacosi

| Mitalit | Mitalit | Mitalit |  |
| --- | --- | --- | --- |
|  Diana Bacosi olympiahopeamitalistina Tokion olympialaisissa heinäkuussa 2021. |  Diana Bacosi olympiahopeamitalistina Tokion olympialaisissa heinäkuussa 2021. |  Diana Bacosi olympiahopeamitalistina Tokion olympialaisissa heinäkuussa 2021. |  |
Maa:   Italia
Naisten ammunta
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | skeet |  |
|  Kultaa | Pariisi 2024 | skeet,sekapari |  |
|  Hopeaa | Tokio 2020 | skeet |  |
Diana Bacosi (s. 13. heinäkuuta 1983 Città della Pieve) on italialainen haulikkoampuja. Hän voitti skeet-ammunnassa olympiakultaa Rio de Janeiron olympialaisissa 2016 ja saavutti olympiahopeaa Tokiossa 2021. Pariisissa 2024 hän voitti skeetin sekaparikilpailun olympiakultaa Gabriele Rossettin kanssa.
Rio de Janeiron olympialaisissa 2016 Bacosi oli alkukilpailussa kolmas 72 pisteellä pisteen verran kiinalaista Wei Mengiä jäljessä. Välierässä Bacosi ampui 15 pistettä ja pääsi loppuotteluun täydet 16 osumaa ampunutta maannaistaan Chiara Caineroa vastaan. Loppuottelussa Bacosi vei kultaa voittamalla Caineron pistein 15–14. Tokion olympialaisissa 2021 Bacosi oli alkukilpailussa toinen edellään Kiinan Wei Meng. Loppukilpailussa hän oli ennen viimeistä sarjaa tasoissa yhdysvaltalaisen Amber Englishin kanssa mutta hävisi tälle lopulta yhden pisteen erolla lopputuloksellaan 55 pistettä.
Duff Gibson

Duff Gibson
Duff Gibson (s. 11. elokuuta 1966 Toronto, Ontario, Kanada) on kanadalainen skeleton- eli mahakelkkailija.
Ennen mahakelkkailu-uraansa Gibson kilpaili pikaluistelussa, ja vuonna 1995 rattikelkkajoukkueen jarrumiehenä. Hän vaihtoi skeletoniin vuonna 1998, kun sai tietää lajin olevan 2002 talviolympialaisten ohjelmassa. Hän on skeletonin maailmanmestari vuodelta 2004. Vuonna 2005 hän sijoittui MM-pronssille. 2006 Torinon olympialaisissa Gibson voitti skeletonissa olympiakultaa. Voittonsa myötä hänestä tuli, 39-vuotiaana, talviolympialaisten historian vanhin henkilökohtaisten lajien kultamitalisti. Ampumahiihtäjä Ole Einar Bjørndalen ohitti hänet Sotšissa 2014 voittaessaan kultaa 40-vuotiaana.
Siviiliammatiltaan Gibson on palomies. Hän on 185 senttimetriä pitkä.